Document ID: 32002R2332

Kommissionens forordning (EF) nr. 2332/2002
af 23. december 2002
om berigtigelse af forordning (EF) nr. 2535/2001 om gennemførelsesbestemmelser til Rådets forordning (EF) nr. 1255/1999 for så vidt angår importordningen for mælk og mejeriprodukter og åbning af toldkontingenter
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1255/1999 af 17. maj 1999 om den fælles markedsordning for mælk og mejeriprodukter(1), senest ændret ved Kommissionens forordning (EF) nr. 509/2002(2), særlig artikel 26, stk. 3, og artikel 29, stk. 1, og
ud fra følgende betragtninger:
(1) Varebeskrivelsen for visse kontingenter i del B i bilag I til Kommissionens forordning (EF) nr. 2535/2001(3), senest ændret ved forordning (EF) nr. 1667/2002(4), kan virke forvirrende. For at undgå enhver forvirring og for at sikre, at alle kontingenter anvendes ensartet, bør nævnte bilag berigtiges.
(2) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter -
UDSTEDT FØLGENDE FORORDNING:
Artikel 1
Del B i bilag I til forordning (EF) nr. 2535/2001 berigtiges som vist i bilaget til nærværende forordning.
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 23. december 2002.

Labels: 3
17